Hannaleena Hauru

Hannaleena Hauru (s. 10. huhtikuuta 1983 Hyvinkää, Suomi) on suomalainen elokuvakäsikirjoittaja, elokuvaohjaaja ja tuottaja.

Haurun töitä ovat pitkät elokuvat Lauri Mäntyvaaran tuuheet ripset (2017) ja Fucking with Nobody (2020) sekä lyhytelokuvat Jos kaadun (2007), Älä kuiskaa ystävän suuhun (2010), Säälistäjät (2014) ja Metatitanic (2018). 

Fucking with Nobody sai kuusi Jussi-ehdokkuutta mukaan lukien parhaan elokuvan, parhaan ohjauksen ja parhaan käsikirjoituksen Jussi-ehdokkuuden. Lasse Poser palkittiin elokuvasta parhaan sivuosan Jussilla.

Lyhytelokuva Jos kaadun on palkittu muun muassa Uppsalan lyhytelokuvajuhlien Grand Prix'llä 2008 ja Oberhausenin elokuvajuhlien Cinema Juryn palkinnolla 2008.

Hannaleena Hauru on valmistunut medianomiksi Tampereen ammattikorkeakoulun Taiteen ja viestinnän osastolta, 2007 ja taiteen maisteriksi Aalto-yliopiston Taideteollisen korkeakoulun elokuvataiteen laitokselta 2011. Hän opiskelee dramaturgian tutkimusta puoliksi saksalaisessa Goethe Universitätissa ja puoliksi Suomessa Taideyliopistossa.

Hauru on International Random Film Festivalin ja Helsingin elokuva-akatemian perustajajäsen. Hauru on toiminut myös opettajana Tampereen ammattikorkeakoulussa.

Lähteet

Aiheesta muualla 
 
 
 
 Haurun haastattelu Hufvudstadsbladetissa 2011

Suomalaiset elokuvakäsikirjoittajat
Suomalaiset elokuvaohjaajat
Vuonna 1983 syntyneet
Elävät henkilöt